31966D0399
P 125/2289
JURNALUL OFÍCIAL AL UNIUNII EUROPENE
DECIZIA CONSILIULUI
din 14 iunie 1966
de înființare a unui Comitet permanent pentru semințe și material de înmulțire agricol, horticol și forestier
(66/399/CEE)
CONSILIUL COMUNITĂȚII ECONOMICE EUROPENE,
având în vedere Tratatul de instituire a Comunității Economice Europene,
având în vedere proiectul de decizie prezentat de Comisie,
întrucât directivele privind comercializarea semințelor și a materialului de înmulțire prevăd, pentru a facilita punerea în aplicare a dispozițiilor conținute de acestea, o procedură de instituire a unei cooperări strânse între statele membre și Comisie; întrucât, pentru realizarea acestei cooperări, trebuie să se înființeze un comitet care să îndeplinească funcțiile care îi sunt conferite prin directivele menționate anterior;
întrucât este de dorit ca această cooperare să cuprindă toate domeniile definite în directivele menționate anterior; întrucât, în acest sens, comitetul menționat anterior trebuie să fie abilitat să examineze orice problemă din aceste domenii,
DECIDE:
Articolul 1
Se înființează Comitetul permanent pentru semințe și material de înmulțire agricol, horticol și forestier, denumit în continuare „Comitetul”, format din reprezentanții statelor membre și prezidat de un reprezentant al Comisiei.
Articolul 2
Comitetul îndeplinește funcțiile care îi sunt conferite prin directivele privind comercializarea semințelor și a materialului de înmulțire în cazurile și în condițiile prevăzute în directivele menționate anterior.
Comitetul poate, de asemenea, să examineze orice altă problemă din domeniul de aplicare a acestor directive, ridicată de președinte, fie la inițiativa acestuia, fie la cererea reprezentantului unui stat membru.
Adoptată la Bruxelles, 14 iunie 1966.